Muutettu ehdotus: Euroopan parlamentin ja neuvoston direktiivi rehuseosten pitämisestä kaupan annetun direktiivin 79/373/ETY muuttamisesta (komission EY:n perustamissopimuksen 250 artiklan 2 kohdan nojalla esittämä) /* KOM/2000/0780 lopull. - COD 2000/0015 */



Virallinen lehti nro 120 E , 24/04/2001 s. 0178 - 0181



Muutettu ehdotus: EUROOPAN PARLAMENTIN JA NEUVOSTON DIREKTIIVI rehuseosten pitämisestä kaupan annetun direktiivin 79/373/ETY muuttamisesta (komission EY:n perustamissopimuksen 250 (2) artiklan nojalla esittämä) PERUSTELUT Komissio esitti 10. tammikuuta 2000 Euroopan parlamentille ja neuvostolle ehdotuksen rehuseosten pitämisestä kaupan annetun direktiivin 79/373/ETY muuttamisesta (KOM(1999) 744 lopullinen, 2000/0015 COD). Euroopan parlamentti antoi 4. lokakuuta 2000 ehdotuksesta lausuntonsa ensimmäisessä käsittelyssä. Komissio on hyväksynyt tarkistukset 1, 3, 4 ja 5 seuraavin perustein: -Tarkistuksessa 1 lisätään johdanto-osaan uusi kappale, jolla perustellaan 1 artiklaan lisättävä uusi 6 kohta (tarkistus 4). Siinä velvoitetaan valmistajat säilyttämään kaikki ne asiakirjat, joita valvontaviranomaiset tarvitsevat varmistaakseen rehuseoksen koostumuksesta annettujen ilmoitusten oikeellisuuden. Tarkistus vahvistaa komission ehdotusta. -Tarkistuksessa 3 annetaan mahdollisuus merkitä rehunvalmistajan hyväksyntä- tai rekisteröintinumero virallisille päällysmerkintätiedoille päällysmerkinnässä varatun kohdan ulkopuolelle. Tarkistus helpottaa päällysmerkinnöintiä: sen ansiosta päällysmerkintää ei tarvitse muuttaa valmistajan vaihtuessa. -Tarkistuksessa 5 siirretään direktiivin täytäntöönpanopäivämäärää alkuperäisestä. 30. päivänä kesäkuuta 2000 tammikuun 1. päivään 2001. Komissio ei voinut hyväksyä tarkistusta 2, koska sen sisältämät säännökset eivät kuulu direktiivin 79/373/ETY soveltamisalaan. Johdonmukaisuuden nimissä direktiivi 91/357/ETY olisi kumottava samana päivänä. Komission on edellä esitetyn vuoksi muutettava ehdotustaan. Komission alkuperäiseen ehdotukseen tehdyt muutokset on merkitty siten, että lisätyt tai muutetut kohdat on lihavoitu ja alleviivattu. 2000/0015 (COD) Muutettu ehdotus: EUROOPAN PARLAMENTIN JA NEUVOSTON DIREKTIIVI rehuseosten pitämisestä kaupan annetun direktiivin 79/373/ETY muuttamisesta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 152 artiklan 4 kohdan, ottavat huomioon komission ehdotuksen, [1] [1] EYVL ottavat huomioon talous- ja sosiaalikomitean lausunnon, [2] [2] EYVL L 140, 18.5.2000, s. 43. ottavat huomioon alueiden komitean lausunnon, [3] [3] EYVL C noudattavat perustamissopimuksen 251 artiklassa määrättyä menettelyä, [4] [4] EYVL C sekä katsovat seuraavaa: (1) Rehuseosten pitämisestä kaupan 2 päivänä huhtikuuta 1979 annetussa neuvoston direktiivissä 79/373/ETY, [5] sellaisena kuin se on viimeksi muutettuna Euroopan parlamentin ja neuvoston direktiivillä 2000/16/EY, [6] vahvistetaan säännöt rehuseosten kaupan pitämiseksi yhteisössä. [5] EYVL L 86, 6.4.1979, s. 30. [6] EYVL L 105, 3.5.2000, s. 36. (2) Rehuseosten päällysmerkintöjen osalta direktiivillä 79/373/ETY on tarkoitus varmistaa, että kotieläintuottajille annetaan puolueetonta ja mahdollisimman tarkkaa tietoa rehun koostumuksesta ja käytöstä. On tärkeää huolehtia siitä, että ilmoitusten tarkkuus voidaan virallisesti varmistaa rehujen liikkumisen kaikissa vaiheissa. (3) Rehujen sisältämien rehuainesten ilmoittaminen on tietyissä tapauksissa tärkeä tiedon lähde kotieläintuottajille. (4) Tähän saakka direktiivillä 79/373/ETY on pyritty joustavaan tuotantoeläinten rehussa käytettyjen ainesten ilmoittamismenettelyyn ilman mainintaa niiden määristä ja säilytetty mahdollisuus ilmoittaa rehuainesten ryhmät itse rehuainesten sijasta. (5) BSE-kriisi ja äskettäinen dioksiinikriisi osoittivat kuitenkin, että nykyiset säännökset ovat riittämättömiä ja että yksityiskohtaiset tiedot tuotantoeläimille tarkoitettujen rehuseosten koostumuksen laadusta ja määrästä ovat tarpeen. (6) Yksityiskohtaiset määrää koskevat tiedot koostumuksesta voivat auttaa mahdollisesti saastuneiden ainesten jäljittämisessä tiettyihin eriin, mistä on etua kansanterveydelle ja mikä estää sellaisten tuotteiden haaskauksen, jotka eivät aiheuta merkittävää vaaraa kansanterveydelle. (7) Näin ollen on - tässä vaiheessa - asianmukaista edellyttää pakollista ilmoitusta kaikista rehuaineksista sekä niiden määrästä tuotantoeläimille tarkoitetuissa rehuseoksissa. (8) Tulevaisuudessa ei tämän vuoksi ole mahdollista ilmoittaa tuotantoeläimille tarkoitettuihin rehuseoksiin sisältyvien rehuainesten ryhmiä itse rehuainesten sijasta. Muiden eläinten kuin lemmikkieläinten rehuseosten merkinnöissä käytettävistä ainesryhmistä 13 päivänä kesäkuuta 1991 annettu komission direktiivi 91/357/ETY [7] kumotaan käytännön syistä. [7] EYVL L 193, 17.7.1991, s. 34. (9) Käytännön syistä tuotantoeläinten rehuseoksiin sisältyviä rehuaineksia koskevat ilmoitukset voidaan antaa erityisessä päällysmerkinnässä tai saateasiakirjassa. (10) Velvoittamalla rehunvalmistajat osoittamaan rehuseoksen koostumus yrityksen sisäisten asiakirjojen avulla kevennetään jäsenvaltioiden valvontataakkaa. (11) Erityissäännökset ovat tarpeen lemmikkieläinten rehujen päällysmerkintöjen osalta tällaisten rehujen erityisluonteen huomioon ottamiseksi, OVAT ANTANEET TÄMÄN DIREKTIIVIN: 1 artikla Muutetaan neuvoston direktiivi 79/373/ETY seuraavasti: 1. Korvataan 5 artiklan 1 kohdan j alakohta ilmaisulla "eränumero". 2. Poistetaan 5 artiklan 3 kohdan c alakohta. 3. Korvataan 5 artiklan 4 kohdan d alakohta seuraavasti: d) vähimmäissäilyvyys, nettomäärä, eränumero ja hyväksyntä- tai rekisteröintinumero voidaan merkitä 1 kohdassa tarkoitetuille tiedoille varatun paikan ulkopuolelle; tällöin asiaa koskevien mainintojen yhteydessä on oltava ilmoitus siitä, missä tiedot ovat näkyvillä, 4. Lisätään 5 artiklaan kohta seuraavasti: "7. Muille kuin lemmikkieläimille tarkoitettujen rehuseosten osalta rehuainekset voidaan ilmoittaa 5 c artiklan mukaisesti painoprosentteina muussa kuin 1 kohdassa tarkoitetussa päällysmerkinnässä tai muussa kuin 4 kohdassa tarkoitetussa saateasiakirjassa." 5. Korvataan 5 c artikla seuraavasti: "5 c artikla 1. Jos rehuainekset vaaditaan ilmoitettavaksi, kaikki rehuainekset on mainittava. 2. Rehuainesten luetteloinnissa on noudatettava seuraavia sääntöjä: a) muille kuin lemmikkieläimille tarkoitetut rehuseokset: rehuainesten luettelu painoprosentteina. b) lemmikkieläimille tarkoitetut rehuseokset: rehuainesten luettelu joko määrät ilmoittaen tai nimeämällä ne painon mukaan suurimmasta pienimpään." 6. Rehuainekset on ilmoitettava käyttäen niiden erityisnimiä; lemmikkieläimille tarkoitettujen rehuseosten osalta rehuaineksen erityisnimen sijasta voidaan kuitenkin käyttää sen ryhmän nimeä, johon rehuaines kuuluu, silloin kun useita rehuaineksia käsittävät ryhmät on muodostettava 10 artiklan a kohdan mukaisesti. Käyttämällä lemmikkieläimille tarkoitettujen rehuseosten yhteydessä toista kyseisistä kahdesta ilmoitusmuodosta suljetaan pois toisen käyttäminen, paitsi jos jokin käytetyistä rehuaineksista ei kuulu mihinkään määriteltyyn ryhmään. Tällaisessa tapauksessa omalla erityisnimellään merkitty rehuaines on mainittava painonsa mukaisessa tärkeysjärjestyksessä suhteessa ryhmiin. 7. Lemmikkieläinten rehuseosten päällysmerkinnöissä voidaan myös erityisilmoituksella korostaa rehun laadun kannalta olennaisen yhden tai useamman rehuaineksen esiintymistä tai alhaista pitoisuutta. Tällöin rehuaineksen tai -ainesten painoprosentteina ilmoitettu vähimmäis- tai enimmäispitoisuus on osoitettava selvästi rehuainesta tai -aineksia erityisesti korostaen ilmoituksen yhteydessä tai rehuainesluettelossa taikka mainitsemalla rehuaines tai -ainekset ja kyseiset painoprosentit vastaavan rehuainesluettelon yhteydessä. 8. Korvataan 12 artikla seuraavasti: 1. Jäsenvaltiot varmistavat tarvittavin toimenpitein, että tuotteen valmistuksen tai markkinoinnin yhteydessä valvotaan virallisesti tämän direktiivin säännösten noudattamista vähintään satunnaisotoksilla. 2. Valmistajat osoittavat pyydettäessä rehuseoksen koostumuksen yrityksen sisäisten asiakirjojen avulla. 2 artikla Kumotaan komission direktiivi 91/357/ETY 1 päivästä tammikuuta 2001. 3 artikla 1. Jäsenvaltioiden on saatettava voimaan ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä tammikuuta 2001. Niiden on ilmoitettava tästä komissiolle viipymättä. Jäsenvaltioiden on sovellettava näitä säännöksiä viimeistään viidentenätoista päivänä tämän direktiivin tiedoksi antamisesta. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja